CELEX: 62012CN0001
Language: lv
Date: 2012-01-03 00:00:00
Title: Lieta C-1/12: Lūgums sniegt prejudiciālu nolēmumu, ko 2012. gada 3. janvārī iesniedza Tribunal da Relação de Lisboa (Portugāle) — Ordem dos Técnicos Oficiais de Contas/Autoridade da Concorrência

24.3.2012   
            
            
               LV
            
            
               Eiropas Savienības Oficiālais Vēstnesis
            
            
               C 89/12
            
         Lūgums sniegt prejudiciālu nolēmumu, ko 2012. gada 3. janvārī iesniedza Tribunal da Relação de Lisboa (Portugāle) — Ordem dos Técnicos Oficiais de Contas/Autoridade da Concorrência
   
   (Lieta C-1/12)
   2012/C 89/18
   Tiesvedības valoda — portugāļu
   
      Iesniedzējtiesa
   
   
      Tribunal da Relação de Lisboa
   
   
      Lietas dalībnieki pamata procesā
   
   
      Prasītāja: Ordem dos Técnicos Oficiais de Contas
   
   
      Atbildētāja: Autoridade da Concorrência
   
   
      Prejudiciālie jautājumi
   
   
               1.
            
            
               Vai tāda organizācija kā OTOC [Ordem dos Técnicos Oficiais de Contas] kopumā ir uzskatāma par uzņēmumu apvienību Kopienu konkurences tiesību normu piemērošanas nolūkā (apmācību tirgus)? Vai šādā gadījumā LESD 101. panta 2. punkts ir interpretējams tādējādi, ka tas attiecas arī uz tādu organizāciju kā OTOC, kas saskaņā ar likumā noteiktām prasībām pieņem vispārsaistošus noteikumus par zvērinātu grāmatvežu obligātajām apmācībām, lai pilsoņiem nodrošinātu uzticamu un kvalitatīvu pakalpojumu
            
         
               2.
            
            
               Ja tādai organizācijai kā OTOC ar likumu ir uzdots īstenot tās biedru obligātās apmācības sistēmu, vai pašreizējais LESD 101. pants var tikt interpretēts tādējādi, ka tas ļauj apstrīdēt saskaņā ar likumu pieprasīto OTOC apmācību sistēmu un noteikumus, kuros tā ir konkretizēta, tiktāl, ciktāl ar šiem noteikumiem tikai un vienīgi tiek īstenota minētā likuma prasība? Vai, gluži otrādi, šis jautājums neietilpst LESD 101. panta piemērošanas jomā un jānovērtē, ņemot vērā pašreizējo LESD 56. un turpmākos pantus?
            
         
               3.
            
            
               Ņemot vērā, ka spriedums lietā Wouters u.c. (1), ka arī spriedumi līdzīgās lietās, attiecas uz tiesisko regulējumu, kas ietekmēja attiecīgās profesionālās apvienības locekļu saimniecisko darbību, vai pašreizējais LESD 101. un 102. pants pieļauj tiesisko regulējumu par zvērinātu grāmatvežu apmācību, kas tieši neietekmē viņu saimniecisko darbību?
            
         
               4.
            
            
               Vai, ņemot vērā Savienības konkurences tiesību normas (apmācību tirgū), profesionāla apvienība praktizēšanai šajā profesijā var pieprasīt noteiktas apmācības, kuras īsteno tikai tā?
            
         
      (1)  Tiesas 2002. gada 19. februāra spriedums lietā C-309/99 Wouters u.c., Recueil, I-1577.lpp.